cyanic-selkie/wikianc huggingface dataset:
Bacillus cereus
Bacillus cereus er en sporedannende bakterie som formerer seg best i temperaturer mellom 28 og 35 varmegrader. Sporedanningen gjør at den overlever koking.
Noen stammer av Bacillus cereus kan forårsake matforgiftning, mens andre er probiotika for dyr. Den finnes ofte i potetmel og vaniljesaus. Den fører veldig sjelden til dødsfall. De vanligste symptomene er oppkast, diare og sterke magesmerter.
Den er en gram-positiv, aerob basill.
EM i bordtennis 2019
EM i bordtennis 2019 ble arrangert i Nantes i Frankrike fra 3. til 8. september 2019.
Fritz W.K. Jenssen
Fritz William Knudtzon Jenssen (født 6. januar 1913 i Oslo) var en tekstilagent i nesten hele sitt yrkesaktive liv, samt anerkjent tennisspiller.
Han var en av landets beste tennisspillere med blant annet deltagelse i Wimbledonturneringen i 1937, og i Davis Cup mot Tyskland, Frankrike og Belgia.
Jenssen, som representerte Ready i Oslo vant, også flere NM titler i såvel single innendørs (1938) som to ganger Double utendørs med Ragnar Hagen 1936 og 1937. Double innendørs i 1937 ble også vunnet med Ragnar Hagen. Mixed double utendørs ble vunnet med Ada Werring i 1936.
Jenssen spilte også flere sesonger på Readys A-lag i bandy. Til tross for sine idrettslige interesser var jakt og fiske hans største lidenskap gjennom hele livet. Han deltok i kampene i felttoget i Norge i 1940 og innehar deltagermedaljen.
Han giftet seg i Oslo i 1940 med Dina Marie Ivarson, og fikk fire barn.
Ischyroceros
Ischyroceros er en slekt av små, rødlige eller brunlige køllebiller.
Utseende
En liten, nærmest pæreformet køllebille. Antennene består tilsynelatende av bare ett, klubbeformet ledd. Hodet er lengre enn bredt med små fasettøyne, pronotum rundet, noe lengre enn bredt, dekkvingene kraftig utvidet bakover, nokså korte.
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). Denne slekten er i alle fall delvis knyttet til maur i slekten Crematogaster.
Utbredelse
Arten er utbredt i Afrika (Malawi, Sør-Afrika).
Som dere vil ha det
Som dere vil ha det eller Som dere vil (engelsk As You Like It) er en romantisk komedie av William Shakespeare, skrevet en gang rundt 1599. Valget av tittelen på dette skuespillet var ikke tilfeldig, siden Shakespeare hadde erfaring med hva folk ville se i et skuespill samt at han trengte et skuespill som kunne trekke folk til hans nye Globeteater.
Handling
Oliver, en av sønnene til Roland de Boys, vil bli kvitt sin yngre bror, Orlando, som er til hinder for at han selv skal bli enearving etter sin far, ettersom den andre broren, Jacques, er landsforvist. Derfor utfordrer han broren til å møte den nye hertugens sterkeste bryter, i håp om å få ham drept. Men skuffelsen er stor da Orlando vinner, og Oliver må flykte til Ardennerskogen sammen med sin tjener. Han er ikke den eneste som må flykte: det må også hertugens niese, Rosalind, når det blir kjent at hun er forelsket i ham. Sammen med sin kusine, Celina, som er datter til hertugen, flykter de to forkledd som gutter til samme skog som Orlando gjemmer seg.
Kvinner forkledd som menn
Som dere vil ha det er bare et av mange litterære verker som bruker elementet med kvinner som kler seg ut som menn, og er ikke det eneste skuespillet av Shakespeare som bruker dette. I Kjøpmannen i Venedig, som ble skrevet 2–3 år før Som dere vil ha det, brukes dette når Portia og hennes tjener Nerissa kler seg ut som menn og løser de ulike problemene som har blitt skapt av Antonio og Shylock. Også i Som dere vil ha det kler Rosalind og Celia seg ut som menn, og løser ubevisst problemer for og forsoner de innblandede i stykket.
Blant andre forfattere som har brukt dette elementet i sin litteratur, er Robert Louis Stevenson i Den svarte pil, der bokens kvinnelige hovedbiperson kler seg ut som en mann for å skjule sin identitet under rosekrigen (1455–1485) i England, og J.R.R. Tolkien i Ringenes herre, der Éowyn kler seg som en mannlig kriger for å delta i ett av de avgjørende slagene.
Tolkning
Skuespillet blir ofte tolket ut ifra hertugens idé om det universelle teater og, Jacques' bekreftelse av at hele verden er en scene som blir bekreftet gjennom menneskelivets syv faser, der alle menn og kvinner spiller mange roller. Rosalind og Celine er ofte brukt som eksempel på dette, i og med at de forkler seg som gutter for å skjule sin virkelige identitet og løser mange av problemene blant personene i stykket. Det universelle teateret har ofte blitt brukt som en allegori for Shakespeares teater Globe i London.
I tillegg inneholdt skuespillet romantikken, spenningen, fantasien og humoren som folk forventet av et "perfekt" stykke.
I Norge
I Norge ble skuespillet oppført på Nationaltheatret i Herman Wildenveys frie gendiktning 1912, utgitt i bokform under tittelen Leken i skogen 1942. Første gang utgitt i 1933 på Somes forlag i Gunnar Reiss-Andersens oversettelse, under tittelen As you like it. Skuespillet har blitt nyoversatt flere ganger. Av de mest kjente er Aschehoug forlag sin utgave på riksmål, som er gjendiktet av André Bjerke under tittelen Som dere vil ha det, og Oktober forlag sin utgave på nynorsk, gjendiktet av Edvard Hoem, under tittelen Som du vil. Skuespillet har også gått under titlene Leken i skogen (1942) og Hver sin lyst (1999).
Hongta
Hongta (kinesisk: 红塔区; pinyin: Hóngtǎ Qū) er et bydistrikt i byprefekturet Yuxi i den kinesiske provinsen Yunnan. Det har et areal på 1 004 km² og teller 400 000 innbyggere (2004).
Hongta er administrasjonssete for byprefekturet Yuxi.
Sigaretter
Det populære kinesiske sigarettmerket Hongtashan produseres i Hongta.
Xihu (Nanchang)
Xihu (kinesisk: 西湖区; pinyin: Xīhú Qū) er et bydistrikt i byprefekturet Nanchang i den kinesiske provinsen Jiangxi. Det har et areal på 39,2 / 41,3 km² og teller 441 600 innbyggere (2006).
Nationaldivisioun 2020–2021
Nationaldivisioun 2020–2021 var den 107. sesongen av den luxemburgske toppdivisjonen. Siden ingen lag rykket ned 2019/20-sesongen bestod ligaen av 16 lag.
Lennart Askerlund
Ernst Lennart Askerlund (fram til 1943 kjent under navnet Ernst Lennart Carlsson; født 2. juli 1918 i Eskilstuna, død 2. juli 1957 i Norrköping) var en svensk fotballspiller. Askerlund, som var spiss, spilte for IFK Eskilstuna, Malmö FF og AIK i Allsvenskan. Askerlund spilte også for Sveriges herrelandslag i fotball.
IFK Eskilstuna
Askerlund, som også var en talentfull løper, startet karrieren som fotballspiller i IFK Eskilstuna. Askerlund spilte også ti kamper og scoret ett mål for klubben i Allsvenskan, før de rykket ned etter 1935/36-sesongen.
Malmö FF
Askerlund ble hentet til Malmö FF av Eric Persson i 1940. Askerlund spilte 35 kamper og scoret seks mål for klubben fra 1940 til 1942.
AIK
Askerlund hadde fått arbeid i Södertälje, og gikk i 1942 til AIK. Han spilte 43 kamper og scoret 14 mål for klubben fra 1942 til 1944.
Tilbake til IFK Eskilstuna
Askerlund avsluttet karrieren i IFK Eskilstuna, hvor han spilte en andre periode fra 1945 til 1951. Askerlund la opp på grunn av en meniskskade som ikke lot seg operere.
Landslagsspill
Askerlund spilte en kamp for Sverige, da de tapte 0–5 for Tyskland på bortebane i 1937. Askerlund var tatt ut, til tross for at han spilte i Division 2 for IFK Eskilstuna.
Privat
Askerlund var født Carlsson, men hadde byttet etternavn til Askerlund etter 1942-sesongen. Han var maskiningeniør, og en jobbmulighet påvirket hans valg å spille for AIK fra 1942. Askerlund døde i relativt ung alder 2. juli 1957, kort tid etter at hans ektefelle hadde gått bort på grunn av sykdom, og ble begravet på dagen han ville fylt 39 år.
Tom Sanne
Tom Sanne (født 28. juni 1975 i Stavanger) er en tidligere fotballspiller fra Sola. Han spilte på midtbanen for Viking i perioden 1999-2004. I Viking spilte han 261 kamper og scoret 41 mål. Han spilte også for Vidar og Brann.
Katarina Stenbock
Katarina Stenbock (født 22. juli 1535, død 13. desember 1621 var en svensk dronning. Hun var datter av Gustav Olsson (Stenbock).
Knapt ett år etter Margareta Leijonhufvuds bortgang giftet den 56 år gamle Gustav Vasa seg for tredje gang. Bryllupet fant sted 22. august 1552 i Vadstena klosterkirke, og bruden var den bare sytten år gamle Katarina Stenbock, Margaretas søsterdatter. Presteskapet motsatte seg ekteskapet, da de anså at slektskapet mellom Margareta og Katarina ikke var forening med Bibelens ord. Gustav Vasa fikk imidlertid presset igjennom sin vilje, med den motiveringen av det gamle testamentet bare behøvde å følges av jøder.
Katarina Stenbock levde hele 61 år etter mannens bortgang. Den lange enketiden tilbrakte hun på Strömsholms kungsgård.
Ved flere anledninger måtte hun opptre som megler ved tvister mellom stesønnene, som alle døde før henne. Som sin mann og hans to foregående gemalinner, er også hun begravet i Uppsala domkirke.
Afrikas horn
Afrikas horn er en enorm trekantformet halvøy på nordøstkysten av Afrika som ender i en spiss som kan minne om hornet på et neshorn, noe som har vært opphav til navnet. Halvøya har kyststripe mot Det indiske hav i sørøst og mot Adenbukta i nord. Hele kyststrekningen tilhører Somalia, mens den etiopiske Ogadenørkenen ligger i den sentrale delen av halvøya. I tillegg til Somalia regnes imidlertid gjerne hele Etiopia, Djibouti og Eritrea også med til Afrikas horn.
På hornets spiss ligger den 275 meter høye klippen Kap Guardafui, også kalt Ras Assir. Afrikas østligste punkt, Ras Hafun, ligger litt sør for denne klippen.
Landene ved Afrikas horn har en fortid og nåtid preget av konflikter, både av etnisk, religiøs og politisk art. I senere år har området dessuten måttet tåle flere langvarig tørker og sultkatastrofer.
Alphonse Renier
Alphonse Renier var en belgisk fotballspiller som deltok i de olympiske leker 1900 i Paris.
Renier spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques med 4-0 den 20. oktober 1900. Tre dager senere vant det franske laget over Université de Bruxelles med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.
Fermats siste teorem
Fermats siste teorem (også benevnt som Fermats store teorem) er et av de mest berømte teoremene i matematikkens historie. Det sier at det ikke finnes noen positive heltall x, y og z slik at xn + yn = zn, der n er et naturlig tall større enn 2.
I 1637 skrev den franske matematikeren Pierre de Fermat i margen på sin kopi av Diophantus Arithmetica at han hadde funnet «et virkelig bemerkelsesverdig bevis» for denne satsen, men at margen ikke var stor nok til å skrive det ned. (Original: Cuius rei demonstrationem mirabilem sane detexi hanc marginis exiguitas non caperet.) Ikke før 358 år senere, i 1995 ble et bevis for teoremet publisert.
Fermats siste teorem er en generalisering av den diofantiske ligningen x2 + y2 = z2, som er forbundet med Pythagoras teorem. Denne likningen har uendelig mange heltallige løsninger, men for høyere potenser finnes det, ifølge Fermats teorem, altså ingen løsninger.
Beviset for Fermats teorem ble endelig funnet av Andrew Wiles og publisert i Annals of Mathematics i 1995. Hans bevis er på rundt 200 sider, og utenfor rekkevidde for de fleste nålevende matematikere.
Fermat hadde et bevis for tilfellet n = 4. En fremstilling av dette beviset finnes fra side 3 i denne pdf-filen (arkivert).
Leonhard Euler hadde et bevis for n = 3.
The Social Network
The Social Network er en amerikansk dramafilm fra 2010 som omhandler Facebook. Filmen er produsert av Scott Rudin, Dana Brunetti, Michael De Luca, og Ceán Chaffin og er basert på boken The Accidental Billionaires av Ben Mezrich.
Den hemmelige formelen
Den hemmelige formelen (originaltittel: The Formula) er en tysk-amerikansk krim-thriller fra 1980 regissert av John G. Avildsen. Hovedrollene spilles av George C. Scott og Marlon Brando.
The Social Network
Handlingsreferat
I oktober 2003 blir den 19 år gamle Harvard University-student Mark Zuckerberg dumpet av kjæresten Erica Albright. Zuckerberg skriver en veldig fornærmende kommentar om Albright på hans blogg. Han oppretter kort tid senere et nettsted kalt "Facemash" ved å hacke seg inn i skolens database for å stjele fotografier av kvinnelige studenter, for deretter å la folk rangere hvor attraktive de mener at alle disse kvinnene er. Etter at trafikk til nettstedet har økt så mye at det har krasjet deler av Harvards datanettverk, får Zuckerberg seks måneders akademisk prøvetid. Men nettstedets popularitet tiltrekker seg imidlertid oppmerksomheten til tvillingene Cameron og Tyler Winklevoss, og deres forretningspartner Divya Narendra. De inviterer Zuckerberg til deres nettverk Harvard Connection, et sosialt nettverk de planlegger som skal være eksklusivt for Harvard-studenter og rettet mot dating.
Zuckerberg snakker med vennen Eduardo Saverin med en idé som han kaller for TheFacebook, et nettsted som skal være eksklusivt for bare Ivy League-studenter. Saverin gir 1 000 dollar som finansiering, slik at Zuckerberg kan bygge nettstedet - som raskt blir mer og mer populært. Når de får vite om TheFacebook, blir Winklevoss-tvillingene og Narendra opprørte. De mener at Zuckerberg stjal ideen deres, samtidig som han forsøkte å hindre utviklingen av deres eget Harvard Connection-nettsted Tvillingene klager til Larry Summers som var president over Harvard University. Men han er fullstendig avvisende, og ser ingen "verdi" i verken disiplinære tiltak eller TheFacebook.
Saverin og Zuckerberg møter med-student Christy Ling, som ber dem "Facebook me" en setning som imponerer dem. Etter hvert som TheFacebook vokser i popularitet, utvider Zuckerberg-nettverket til blant annet Yale University, Columbia University og Stanford University. Ling sørger for at Saverin og Zuckerberg møter Napster-med grunnlegger Sean Parker, som presenterer hans visjon for organisasjonen deres - noe som imponerer Zuckerberg. Han foreslår også å gi nytt navn til nettstedet, og kalle den for Facebook. Etter forslag fra Parker flytter de hele organisasjonen til Palo Alto i Nord-California, med Saverin reiser til New York for å arbeide med forretningsutvikling.
Winklevoss-tvillingene oppdager at Facebook også har utvidet seg til Europa også, og bestemmer seg for å saksøke selskapet for tyveri av deres eiendom. I mellomtiden protesterer Saverin mot at Parker tar forretningsbeslutninger over Facebook, og han fryser selskapets bankkonto etter den resulterende krangelen. Zuckerberg avslører at de har sikret seg 500 000 dollar fra investor ved navn Peter Thiel. Men Saverin blir rasende når han oppdager at den nye investeringsavtalen har gjort at hans andel over Facebook går fra 34 prosent til 0,03 prosent, samtidig som han opprettholder eier-andelen til alle andre partene.
Han konfronterer Zuckerberg og Parker, og Saverin lover å saksøke Zuckerberg før han blir kastet ut av bygningen deres. Saverins navn fjernes fra nettsiden deres. Senere blir Parker pågrepet for besittelse av kokain på en fest som feirer at nettsiden deres rundet en million brukere. Winklevoss-tvillingene hevder at Mark Zuckerberg hadde stjålet hele ideen deres. Men Saverin påstår at hans aksjer i Facebook ble urettferdig utvannet, og at han egentlig har krav på mye mer. Marylin Delpy, en advokat, informerer Zuckerberg om at de burde gjøre opp med Saverin utenfor en rettssak, ettersom de mener at Severin spilte en viktig rolle i grunnleggelsen av Facebook, og Zuckerbergs uhøflige holdning vil gjøre ham særdeles usympatisk overfor en jury.
Film-omtale
En høstkveld i 2003 setter Harvard-studenten og dataprogrammereren Mark Zuckerberg seg ved datamaskinen og begynner ivrig å arbeide med en ny idé. I en storm av blogging og programmering blir det som starter på internatrommet til et globalt nettverk og en revolusjon innen kommunikasjon.
I løpet av bare seks år, og 500 millioner venner senere, blir Mark Zuckerberg historiens yngste milliardær. Men for denne gründeren leder suksessen til både personlige og juridiske komplikasjoner. Filmen beviser at man ikke kan få 500 millioner venner uten å få et par uvenner med på kjøpet.
Priser og utmerkelser
Filmen vant Golden Globe for beste dramafilm for filmåret 2010. Filmen mottok også tre andre Golden Globe-priser: David Fincher vant for beste regi, Aaron Sorkin vant for beste manus og Trent Reznor vant for beste originalmusikk. I tillegg var Andrew Garfield nominert til beste mannlige birolle og Jesse Eisenberg var nominert for beste mannlige hovedrolle i en dramafilm.
Emma Robinson (irsk svømmer)
Emma Robinson (født 16. august 1978) er en irsk svømmer.
Hun representerte Irland under Sommer-OL 2004 i Athen, der hun ble utslått i forsøksheatet på 100 meter bryst.
Den hemmelige formelen
Om filmen
Filmen ble nominert til en Oscar i kategorien beste Cinematography. Den fikk også den tvilsomme æren av å bli nominert i fire kategorier til Golden Raspberry Awards ved Razzie-seremonien i 1981.
I rollene
(utvalg)
The Female Highwayman
The Female Highwayman er en amerikansk stumfilm fra 1906, regissert av Gilbert M. "Broncho Billy" Anderson.
Handling
En ung kvinne lever av å begå tyverier. Med utgangspunkt i en nøye kartlagt plan av de forskjellige gjestene på en fest hun har blitt invitert til, gjør hun unna med vennenes verdisaker og lommebøker. Dette blir fulgt av at hun planlegger et diamant-ran i en smykke-butikk, og kort tid senere stjeler hun en verdifull armbåndsur.
Kvinnen stikker deretter av, og planlegger å kvitte seg med alle verdisakene hun nylig har skaffet seg. Mens hun gjør dette, hører hun lyder fra forfølgerne sine. De bryter seg også inn på rommet hennes, og forsøker å arrestere henne.
Vømmøllokken
Vømmøllokken er den første plateutgivelsen til Vømlingan. EP-en kom ut i 1994.
Freie Deutsche Jugend
Freie Deutsche Jugend (tysk for «fri tysk ungdom»), forkortet FDJ, er en kommunistisk masseorganisasjon for ungdom i det tidligere Øst-Tyskland (DDR). Organisasjonens formål var å oppdra tysk ungdom til marxist-leninisme. Den tilhørte den «nasjonale fronten» og var representert i Volkskammer, landets parlament. FDJ ble opprinnelig grunnlagt i 1936 og forsvant praktisk talt helt ved gjenforeningen av Tyskland i 1990.
Ledere
Den østtyske ungsosialistbevegelsens mest kjente leder var Erich Honecker, seinere generalsekretær i det østtyske kommunistpartiet SED og statsleder i DDR. Han ledet FDJ fra 1946 til 1955. Også Egon Krenz, som også seinere ble partisjef og formann i Øst-Tysklands statsråd i 1989, hadde en lederfortid i FDJ, der han styrte fra 1974 til 1983.
Leucopholis
Leucopholis er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Ganske store, brunsvarte oldenborrer. Oversiden er mer eller mindre tett kledt med lyse skjell.
Levevis
Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til voksne biller. De voksne billene er oftest skumrings- eller nattaktive og kommer gjerne til lys. De er planteetere, mange eter blader, men det er også en del som lever av pollen. Noen av artene er betydelige skadedyr, blant annet på sukkerrør.
San Francisco 49ers i NFL-sesongen 2018
San Francisco 49ers spilte i lagets 69. sesong i National Football League, 73 totalt, femte i Levi's Stadium og andre under hovedtrener Kyle Shanahan og general manager John Lynch.
Leucopholis
Utbredelse
Slekten er utbredt i Sørøst-Asia, fra India og østover.
San Francisco 49ers i NFL-sesongen 2018
Etter å ha avsluttet fjoråret 6–10 etter å ha startet sesongen 0–9 var 49ers ute etter å en sterkere sesongavslutning og å nå sluttspillet for første gang siden 2013. 49ers avslutt derimot sesongen 4–12 og slet med flere seriøse sesongavsluttende skader, inkludert at running back Jerick McKinnon revnet et korsbånd under treningsleir, og quarterback Jimmy Garoppolo revnet et korsbånd i kampen mot Kansas City Chiefs i uke 3. Etter et tap mot Seattle Seahawks i uke 13 kunne laget ikke lenger nå sluttspillet. Det var første gang siden 1979 at San Francisco gikk 0–8 på bortebane.
49ers' forsvar satte flere NFL-rekorder med sine svake prestasjoner. I løpet av de 16 kampene i 2018 hadde forsvaret kun to interceptions, en færre en den gamle rekorden. De hadde også kun syv takeaways i løpet av sesongen, fire færre en den gamle rekorden.
Draft
Noter
Draft trades
Terminliste
Note
Sentralinstitutt for industriell forskning
Sentralinstitutt for industriell forskning (SI) ble etablert 1949 i Oslo og var et norsk senter for tverrfaglig industriell forskning, etablert av NTNF. Instituttet flyttet inn i nybygg på Gaustad i 1956, og skiftet etterhvert navn til Senter for industriforskning (SI).
Opprettelsen av SI i tilknytning til Universitetet på Blindern i ble sett på med skepsis ved Norges tekniske høgskole i Trondheim. I kjølvannet av dette ble SINTEF opprettet i Trondheim. Ulike verdisynspunkter og prioriteringer var årsak til en strid mellom en akademisk preget institusjon på den ene siden, og et mer industrielt rettet råd på den andre om hvor sentrum for den teknisk-naturvitenskapelige forskningen skulle ligge. I ettertid kan en si at striden, selv om den til tider var preget av sterke motsetninger og krasse utspill, virket befruktende på «forskningssaken» sett under ett.
I mai 1992 besluttet styrene for SINTEF og SI å fusjonere, og fra nyåret 1993 inngikk derfor SI som en enhet i SINTEF under navnet SINTEF-SI. De tidligere antagonistene var dermed blitt én enhet.
From Leadville to Aspen: A Hold-Up in the Rockies
From Leadville to Aspen: A Hold-Up in the Rockies er en amerikansk stumfilm fra 1906 regissert av Wallace McCutcheon Sr. og Francis J. Marion.
Grise Fiord (Nunavut)
Grise Fiord (norsk: Grisefjorden) er en inuittbosetning på Ellesmere Island og den nordligste sivile bosetningen i Canada og Nord-Amerika. I 2016 bodde det 129 mennesker i Grise Fiord. Det inuittiske navnet er Aujuittuq, som betyr «stedet som aldri smelter».
Sentralinstitutt for industriell forskning
Den første direktør ved Sentralinstitutt for industriell forskning var Alf Sanengen. Ved etableringen hadde SI en fysikkavdeling ledet av Henry Viervoll og en kjemiavdeling ledet av Bjarne Andvord Tønnesen. Instituttet ble senere delt opp i fire seksjoner: metallurgi, kjemi, elektronikk og data. SI ble til dels finansiert ved en generell bevilgning fra NTNF, dels ved prosjekter støttet av NTNF og dels ved oppdrag fra norsk industri. Fysikkavdelingen utviklet i begynnelsen av 1950-årene den første norskbygde datamaskinen NUSSE under ledelse av Thomas Hysing.
Grise Fiord (Nunavut)
Grise Fiord ble anlagt av kanadiske myndigheter i 1950-årene for å hevde suverenitet i nord-områdene. Inuitt-familier fra Quebec ble sendt nordover etter å ha blitt lovet nye hjem og mye vilt. Navnet Grise Fiord er gitt av nordmannen Otto Sverdrup under en ekspedisjon omkring år 1900. Han syntes hvalrossene på stedet låt som griser.
Sentralinstitutt for industriell forskning
Siste direktør som frittstående enhet var Kjell Roderburg (1976–92). Forskningssjef var blant annet Bjørn Pedersen (1967–79), senere professor ved Universitetet i Oslo.
Søramerikanske leker 2006
Søramerikanske leker 2006 (søramerikanske leker) ble arrangert i Buenos Aires i Argentina i 2006.
Flammehane
Beskrivelse
Arten har tydelig kjønnsdimorfisme, der hannene blir både betydelig større og langt mer praktfulle i fjærdrakten enn hunnene. Hannen blir cirka 66–72 cm og veier typisk 790–1 140 g, mens hunnen blir cirka 35 cm og veier typisk 510–625 g.
Flammehane har bråket gulbrun fjærdrakt som består av gulbrune dekkfjær med ei sort langsgående stripe midt på hver fjær. Håndsvingfjæra og den praktfulle stjerten er blåsort. Hanen har prominent rød hodekam med uregelmessige små tagger og en avlang flammende gul flekk, samt røde hakelapper. Høna er ganske uanselig og kamuflasjefarget, brun og sort på oversiden (inkludert stjerten) og sort og hvit på undersiden. Strupen hvitbeige og den nakne huden rund øynene er beige.
Inndeling
Inndelingen følger HBW Alive og er i henhold til McGowan, Kirwan & Boesman (2018). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Nongda-universitetet
Nongda-universitetet (kinesisk: 农大, pinyin: Nóng dà, eller Kinas jordbruksuniversitet, offisielt engelsk navn: China Agricultural University , fullt navn på kinesisk: 中国农业大学, pinyin: Zhōngguó nóngyè dàxué) er et universitet i Beijing i Folkerepublikken Kina. Dets hovedorientering er høyere studier innom agronomi, men universitetet gir også utdannelse innen flere natur- og samfunnsvitenskapelige emner.
Historie
En skole for høyere studier innen jordbruk (College of Agriculture) ble grunnlagt i 1905 på daværende Jing Shi Da Xue Tang, de et universitet lå under Qing-dynastiet og det nåværende Pekinguniversitetet ligger. I september 1949 ble Beijings jordbruksuniversitet åpnet (engelsk navn: Beijing Agricultural University); det var sammenslått av nevnte skole med institusjonene for agronomi hos Pekinguniversitetet, Tsinghua-universitetet og Nordkinas Universitet.
Under 1952 og 1953 ble dets mekaniske institusjon slått sammen med et par skoler for høyere studier innen mekanisert jordbruk, og dannet Beijings mekaniserte jordbruksinstitutt (engelsk: Beijing Agricultural Mechanization Institute, fra 1985 Beijing Agricultural Engineering University). Nongda-universitetet ble til da dette og Beijings jordbruksuniversitet ble sammenslått i 1995.
Fiolettara
Fiolettara (Anodorhynchus purpurascens) er en blåara som ble beskrevet av Walter Rothschild i 1905 og publisert i boken Extinct Birds av Rothschild i 1907. Den savner vitenskapelig støtte som egen art og har aldri blitt dokumentert. Derfor kan den heller ikke regnes som utdødd og blir ikke oppført med takstboks.
Rothschild beskrev fuglen med bakgrunn i en populasjon på øya Guadeloupe i Karibia, men i ettertid har man kommet til at det må ha vært fugler av arten hyasintara (A. hyacinthinus) som var blitt importert dit fra Sør-Amerika. Kilden Rothschild oppga har nemlig aldri latt seg spore og det er dessuten bare kjent av papegøyer i slekten Ara har kolonisert øyene i Karibia.
İlkay Dikmen
İlkay Dikmen (født 2. februar 1981) er en tyrkisk svømmer.
Hun representerte Tyrkia under Sommer-OL 2004 i Athen, der hun ble utslått i forsøksheatet på 100 meter bryst.
Royal Australian Navy
Royal Australian Navy (RAN) er marinen i det australske forsvaret. Etter etableringen av Australiaføderasjonen i 1901 ble marinene til de enkelte koloniene samlet i Commonwealth Naval Forces. I 1913 inngikk denne styrken i det nyetablerte Royal Australian Navy. I de første årene frem til midten av andre verdenskrig ble RAN aktivt støttet av Royal Navy. Under andre verdenskrig gjennomgikk RAN en større opprustning og mottok blant annet hangarskip.
På 2020-tallet er RAN en av de største og teknisk mest avanserte marinene i stillehavsområdet.
Historie
Commonwealth Naval Forces ble etablert 1. mars 1901, to måneder etter etableringen av Australiaføderasjonen. Den 10. juli 1911 gav kong Georg V av Storbritannia styrken tittelen 'Royal Australian Navy'.
Under første verdenskrig var RAN først ansvarlig for å ta over en del av Tysklands kolonier i Sør-Stillehavet og beskytte australsk farvann mot den tyske østasiaskvadronen. Senere i krigen tjenestegjorde mesteparten av RANs større skip som del av Royal Navy i Middelhavet og Nordsjøen.
I løpet av mellomkrigstiden ble RAN rammet av gjentatte nedskjæringer i størrelse frem til det politiske klimaet endret seg på midten av 1930-tallet. Da ble RAN igjen rustet opp og modernisert. Tidlig i andre verdenskrig seilte mesteparten av RAN som del av Royal Navy. Etter Japans inntreden i krigen og senkingen av HMS «Prince of Wales» i 1941, måtte RAN ta på seg en mer selvstendig rolle og fokusere på stillehavsområdet, der de noen ganger seilte som del av US Navy sine styrker. Da krigen sluttet var RAN den femte største flåten i verden.
Etter andre verdenskrig ble RAN redusert i størrelse, men fikk økt slagkraft i form av to hangarskip. RAN var involvert i flere konflikter under den kalde krigen, blant annet i Korea, Malaysia og Vietnam. Etter den kalde krigen har RAN vært del av koalisjonen under begge gulfkrigene og støttet australske operasjoner i Øst-Timor og Salomonøyene.
Kommandostruktur
RANs hovedkvarter ligger i Canberra og marinesjefen (Chief of Navy) har rangen viseadmiral. Hovedkvarteret er ansvarlig for å utføre vedtak gjort av forsvarsdepartementet og for å holde oversikt over taktiske og operasjonelle hensyn for resten av marinen.
Hovedkvarteret har to underordnede kommandoer som begge er ledet av en kontreadmiral.
I forbindelse med reformen 'New generation Navy' ble marinen omstrukturert, og per 2018 hadde RAN fire FEG:
Flåten
I 2011 bestod RANs flåte av 54 skip av forskjellige typer, fregatter, ubåter, patruljebåter og støtteskip. Alle skipene har prefikset HMAS (Her Majesty's Australian Ship).
RAN har to større marinebaser:
I tillegg har RAN tre mindre marinebaser
Fleet Air Arm
Fleet Air Arm er RANs luftstyrker. For tiden består den kun av helikoptre. Mesteparten av RANs større skip har landingsplattformer for disse. Fregattene bruker Sikorsky S-70B Seahawk. Fleet Air Arm og dets støtteavdelinger ligger under Navy Aviation Force. Fleet Air Arm og Navy Aviation Force har begge base ved HMAS «Albatross» i New South Wales.
Minedykkere
RAN har to minedykkerlag (Clearance Diving Teams) I tilfelle minedykkerne blir sendt i stridene operasjoner blir Clearance Diving Team 3 (AUSCDT THREE) etablert for operasjonen.
Minedykkerne har to hovedoppgaver:
Fremtiden
RAN har flere prosjekter gående for å modernisere seg:
Friluftslivsfag
Friluftslivsfag forstås som menneskers læring i, om og gjennom kroppslig bevegelse i ulike utendørs kontekster og naturmiljøer, der siktemålet er varierte naturopplevelser, personlig utvikling og livskvalitet på miljøvennlig vis.
Friluftslivsfaget handler om friluftsliv i et pedagogisk perspektiv og det å ta ansvar for mennesker ute i naturen der opplevelser, erfaring og læring er sentralt.
Calcodes aeratus
Calcodes aeratus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (opptil 35 millimeter), kraftig, svart hjortbille med litt matt, bronseaktig metallisk glans. Hos denne arten har ikke hannene svært forstørrede kjever. De kan være slanke og nærmest halvsirkelformede, men mange butte tenner på innersiden, eller korte og kraftige. Hodet er firkantet med et kort, bredt utskudd i pannen. Pronotum er mye bredere enn langt, kraftig innsnevret bakerst. Dekkvingene er litt hvelvede. Undersiden er farget som oversiden, på beina har lårene litt blankere metallglans enn resten. Hunnen er bredere enn hannen, metallglansen mindre tydelig, uten forstørrede kjever.
Levevis
Larvene utvikler seg i råtne trestammer.
Utbredelse
Arten er utbredt fra Myanmar i vest til Java i øst.
Systematisk inndeling
Disse artene blir ofte plassert i slekten Odontolabis.
Le fils du garde-chasse
Le fils du garde-chasse er en fransk stumfilm fra 1906 regissert av Alice Guy-Blaché.
Forsvarsstudie 07
Forsvarsstudie 07 (forkortet FS 07) var forsvarssjef Sverre Diesens anbefaling om organisering av Norges forsvar i fremtiden. Studien er blitt kritisert fra flere hold. Norges offisersforbund uttalte at dersom forslagene gjennomføres, vil dette medføre avvikling av den nåværende verneplikten.
Örderpop
Örderpop er et album med Vømlingan som kom ut i 1997.
Marie-Charlotte Gastaud
Marie-Charlotte Gastaud (født 30. november 1999) er en monegaskisk friidrettsutøver som konkurrerer innen sprintløp og hekkeløp.
2015
European Youth Summer Olympic Festival 2015 ble arrangert i Tblisi, og Gastaud deltok der på 100 meter. Hun satte personlig rekord i forsøksheatet, med 13,67 sekunder, men gikk ikke videre til semifinalen.
2016
Hun deltok i Ungdoms-EM i friidrett 2016, på 100 meter. Hun kom sist i sitt forsøksheat, med ny personlig rekord på 13,64 sekunder, og nådde ikke finalen.
2017
Gastaud deltok i U20-VM i friidrett 2017, og løp på 13,31 i forsøksheatet på 100 meter. Dette var 37. beste tid, og hun gikk ikke videre til semifinalen. Hun deltok også på 100 meter under VM i friidrett 2017, der hun fikk 46. beste tid i forsøksheatet, og nådde heller ikke her semifinalen.
2018
Hun representerer Monaco under EM i friidrett 2018, som landets eneste deltaker.
Donald III av Skottland
Donald III av Skottland eller Donald Bane (skotsk gælisk Domnall mac Donnchada eller Domnall Bán; født ca. 1033, død 1099) var skottenes konge fra 1093 til 1094 og igjen fra 1094 til 1097. Han var den andre sønnen til Donnchad mac Crínáin (Duncan I av Skottland).
Bakgrunn
Domnalls aktiviteter under regimet til hans eldre bror Máel Coluim (Malcolm III av Skottland) er ikke kjent. Det synes som om at han ikke var sin brors utvalgte arving og etterfølger, men at Máel Coluim hadde tenkt at hans eldste sønn Edvard med sin angelsaksiske dronning den hellige Margaret skulle være den neste kongen. Uansett dør både Máel Coluim og Edvard på et mislykket hærtokt i Northumbria i november 1093. Kort tid senere dør også dronning Margaret.
Tar makten
John av Fordun mener at Domnall invaderte det skotske kongedømmet etter dronningens død «i spissen for en tallrik flokk», og beseiret Edinburgh hvor Máel Coluims sønner oppholdt seg. Fordun forteller at dronningens lik ble smuglet ut av festningen og at dronningens bror, den landflyktige Edgar Ætheling, tok sine nevøer med seg til England.
Andrew av Wyntoun gir en enklere fortelling hvor Domnall blir konge og utviser sine nevøer. Den angelsaksiske krønike rapporterer kun at Domnell ble valgt til konge og utviste de engelske fra hoffet.
Mister makten
I mai 1094 invaderer Domnalls nevø Donnchad (Duncan II av Skottland), sønn av Máel Coluim og hans første dronning, norske Ingebjørg Finnsdatter, Skottland i spissen for en hær av normannere og krigere fra Northumbria, støttet av hans halvbror Edmund av Skottland og hans svigerfar Cospatrick av Northumbria. Denne invasjonen makter å styrte Domnall fra tronen og plassere Donnchad i hans sted. Kort tid etter bryter et opprør ut og beseirer Donnchads allierte og han blir tvunget til sende fra seg sine utenlandske tropper. Han blir selv drept den 12. november 1094 av mormaer Máel Petair av Mearns. Ulster-annalene forteller at Donnchad ble drept på ordre fra Domnall (som annalene ukorrekt mener er hans bror) og Edmund.
Griper makten igjen
Domnall kom igjen til makt, sannsynligvis med Edmund som sin valgte arving og etterfølger. Domnall var en eldre mann i henhold til datidens standard, omtrent seksti år gammel og uten noen kjent sønn. William av Malmesbury sier at Edmund forhandlet «for halve kongedømmet», antyder at Domnall tilbød sin nevø en apanasje for kunne styre.
Blindet og fengslet
Edgar, den eldste av Máel Coluim og Margarets igjen landflyktige sønner fikk støtte av den engelske kongen Vilhelm Rufus, skjønt andre hendelser forsinket Edgars tilbakekomst i spissen for en engelsk hærstyrke ledet av hans onkel på morssiden Edgar Ætheling. Den angelsaksiske krønike sier at Domnall ble utvist, mens Tigernach-annalene sier at Domnall ble blindet av sin bror, det vil si nevø. John Fordun skriver at Domnall ble «blindet og dømt til evig fangenskap» av Edgar, og unnlater å nevne at stedet for hans fangenskap skal ha vært Rescobie, Forfarshire i Angus, hvor han døde i 1099.
Ettermæle
Den mindre figuren Donalbain i William Shakespeares stykke Macbeth representerer Domnall Bán.
Kongens tale
Kongens tale (originaltittel: The King's Speech) er en australsk/britisk biografisk film fra, regissert av Tom Hooper, med Colin Firth i rollen som Georg VI av Storbritannia og Geoffrey Rush i rollen som hans talepedagog.
Filmens handling
Albert (Colin Firth), som går under navnet «Bertie» innad i familien, lider av alvorlig stamming, samtidig stiller det britiske kongehuset spørsmål om hans evner som tronarving. Hans språklige problemer holdes hemmelig for allmennheten, men avsløres når han en dag må holde sin første offentlige tale.
Når den eldste broren i 1936 frasier seg tronen etter at deres far dør, sier Bertie motvillig ja til å tiltre som konge i det britiske riket. Han tar navnet Kong Georg VI. Samtidig har han truffet talepedagogen Lionel Louge (Geoffrey Rush), som med sine utradisjonelle metoder forsøke å finne løsningen på kongens stamming.
Anmeldelser
Filmen fikk svært gode kritikker, både internasjonalt og i Norge. Særlig Colin Firths innsats i filmen ble fremhevet. Søsteren hans jobber som logoped, noe som gjorde at han hadde et sterkt ønske om rollen.
Foxborough
Foxborough er en by i Norfolk County i Massachusetts i USA, cirka 35 km sørvest for Boston og 29 km nordvest for Providence i Rhode Island. Innbyggerantallet var 16 246 ved folketellingen i 2000. Byen er best kjent Gillette Stadium som er hjemmebanen til New England Patriots i National Football League og New England Revolution i Major League Soccer. «Foxborough» er den offisielle skrivemåten for byens navn, men den alternative skrivemåten «Foxboro» er også ofte benyttet.
Historie
Den første bosetningen ble etablert i 1704. Bystatus fikk den 1778. Foxborough er oppkalt etter Charles James Fox, medlem av det britiske parlamentet for Whigpartiet, som var en sterk supporter av koloniene i årene før den amerikanske revolusjon.
Foxborough var i sin tid hjembyen til verdens største stråhattfabrikk. Den ble grunnlagt av den lokale forretningsmannen E.P. Carpenter. Union Straw Works-bygningen brant ned til grunnen tidlig på 1900-tallet.
Foxborough var sammensatt av små nabolag inntil tidlig på 1900-tallet. Disse inkluderte Foxvale/Paineburgh, som forble delvis uavhengige inntil midten av 1900-tallet; Quaker Hill i South Foxborough; og Lakeview/Donkeyville i West Foxborough.
Jaclyn Pangilinan
Hun representerte Filippinene under Sommer-OL 2004 i Athen, der hun ble utslått i forsøksheatet på 100 meter bryst.
Kinnaridae
Kinnaridae er en familie av sikader, og en del av gruppen Fulgoromorpha.
Utseende
Den kan kjennes på at ansiktet har en opphøyd midtlist og opphøyde sidekanter, antennene er ganske små, det ytterste leddet en tynn børste. Det finnes tre punktøyne (ocelli), de to ytre sitter under fasettøynene. Forvingene er avlange og membranøse. Beina er forholdsvis lange, på bakbeina er det et sett pigger på andre fotledd. Bakkroppen har noen voks-utskillende porer på de bakerste ryggleddene.
Levevis
Kinnaridae lever av plantesaft som de fleste andre sikader. De ulike artene synes være spesialisert på én eller noen få plantearter. Vertsplanter er for det meste tofrøbladete planter, men noen lever på nakenfrøede planter i familien Ephedraceae, eller på agaver (Agavaceae). Nymfene lever under bakken der de suger på røtter.
São Tomé og Príncipe under OL
São Tomé og Príncipe deltok første gang i olympiske leker under Sommer-OL 1996 i Atlanta, og har siden deltatt i samtlige påfølgende sommerleker. De har aldri deltatt i vinterlekene. São Tomé og Príncipe har aldri vunnet noen medalje.
Kinnaridae
Utbredelse
De er utbredt i tropiske og subtropiske områder, de fleste artene lever i Sør-Amerika og Sørøst-Asia. Det finnes noen få arter i den sørlige Nord-Amerika og den sørlige delen av den palearktiske sone. De forekommer ikke i det egentlige Europa, men det er to arter på Kanariøyene.
Fossiler
Et par fossile arter er beskrevet fra rav fra Den dominikanske republikk.
Franck Dumoulin
Franck Dumoulin (født 13. mai 1973) er en fransk skytter som konkurrerer i luftpistol. Han representerte landet sitt under Sommer-OL 2012 i London, der hans beste resultat var nummer 18 i 10 meter luftpistol. Han tok gull i samme øvelse under Sommer-OL 2000.
Tjukkholmen
Tjukkholmen er en holme foran Blomstrandbreen på nordsiden av Kongsfjorden på Haakon VII Land, Spitsbergen.
Gjennom flere år har Blomstrandbreen ved Ny-Ålesund trukket seg tilbake fra Kongsfjorden, noe som førte til at Tjukkholmen kom til syne i mars 2006. Navnet er inspirert av formen på holmen og oppdageren Torkel Larsen egen kroppsform ifølge eget utsagn.
Indonesia under Sommer-OL 2004
Indonesia under Sommer-OL 2004. Trettiåtte sportsutøvere fra Indonesia deltok i fjorten sporter under Sommer-OL 2004 i Athen. De kom på 48.-plass med en gull-, en sølv- og to bronsemedaljer.
Betaplan
Betaplan-approksimasjon er en tilnærmelse i geofysisk væskedynamikk der coriolisfrekvensen, f, blir satt til å variere lineært i rommet. På en roterende sfære, slik som Jorden, varierer f med sinus av breddegraden. Man kan se en lineær tilnærmelse til denne variasjonen rundt en viss breddegrad (i form av utvidelse med taylorrekker) som et tangentplan som rører sfærens overflate ved denne breddegraden. De dynamiske ligningene kan da benyttes i et plant kartesisk koordinatsystem i stedet for et sfærisk koordinatsystem. Ordet «betaplan» kommer av at man skriver den lineære variasjonskoeffisienten som den greske bokstaven β.
Betaplan-approksimasjon er nyttig for teoretiske analyser av mange fenomener i geofysisk væskedynamikk, siden man får mye enklere ligninger, som likevel får med den viktige informasjonen om at coriolisparameteren varierer i rommet. Særlig er rossbybølger, den viktigste typen bølger i storskala atmosfærisk og oseanografisk dynamikk, avhengig av variasjonen til f som en tilbakevirkende kraft, og de oppstår ikke dersom coriolisparameteren blir tilnærmet til å være en konstant.
Symmachia
Symmachia er en slekt av dagsommerfugler som tilhører familien Riodinidae.
FDJ (andre betydninger)
FDJ har flere betydninger:
Symmachia
Utseende
Små (vingespenn gjerne ca. 25 millimeter), fargerike sommerfugler, farget i oransje, rødt, svart og blått. Oversiden har gjerne metallisk glans. Undersiden er brunlig. Et påfallende trekk er at forvingens forkant hos mange arter (ikke alle) er bølgete, ikke rett eller jevnt buet som hos de fleste sommerfugler.
Levevis
Disse sommerfuglene lever i tropisk og subtropisk skog. Larver har blitt funnet på planteslektene Miconia (Melastomataceae) og Trema (almefamilien).
Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør.
Qeqertarsuatsiaat
Qeqertarsuatsiaat (dansk: Fiskenæsset) er en bygd i Nuuk kommune, sydvest på Grønland. Den ligger mellom hovedstaden Nuuk (Godthåb) og Paamiut, ca. 150 km syd for Nuuk.
Pr januar 2004 bodde det 273 innbyggere her, og navnet betyr «den ganske store øya». De fikk bygdestatus i 1872.
Bygda ble etablert i 1754 av den dansk-norske handelsmannen Anders Olsen, som en handelsstasjon. Herifra kunne KGH (Den Kongelige Grønlandske Handel) drive handel med skinn og hvalspekk, med de lokale jaktfolkene. Dette var den femte bygda som ble etablert på Grønland.
Tradisjonelt har fiske etter torsk vært hovednæringsveien her, men på 1990-tallet sank torskebestanden veldig, inntektsgrunnlaget ble redusert, og bygda mistet mange innbyggere. Etter dette har imidlertid folketallet vært mer stabilt. I dag har Qeqertarsuatsiaat bl.a. skole, bibliotek, kirke, helsestasjon, postkontor, brannstasjon, elverk og eldrehjem.
I 2007 ble det kjent at det canadiske gruveselskapet True North Gems har begynt prøveboring etter rubiner i Aappaluttoqområdet i Qeqertarsuatsiaat. Det er Fællesrådet vedrørende Mineralske Råstoffer i Grønland som behandler søknader om gruvedrift på Grønland.
Winifred Wagner
Tidlig liv og ekteskap med Siegfried Wagner
Wagner ble født Winifred Marjorie Williams i Hastings, England, til John Williams, journalist og kritiker, og kona, Emily Florence Karop. Hun mistet begge foreldrene sine før hun var to år og ble opprinnelig oppdratt i en rekke hjem. Åtte år senere ble hun adoptert av en fjern tysk slektning av moren hennes, Henrietta Karop, og mannen Karl Klindworth, en musiker og en venn av Richard Wagner.
Bayreuth-festivalen ble sett på som en familiebedrift, der lederskapet som skulle overføres fra Richard Wagner til sønnen Siegfried Wagner, men Siegfried, som var hemmelig biseksuell, viste liten interesse for ekteskap. Det ble avtalt at Winifred Klindworth, som hun ble kalt den gangen, 17 år gammel, skulle møte Siegfried Wagner, 45 år gammel, under Bayreuth-festivalen i 1914. Et år senere ble de gift. Det var håp om at ekteskapet ville avslutte Siegfrieds homofile møter og de tilhørende kostbare skandalene, og gi en arving til å fortsette familiebedriften. Etter ekteskapet den 22. september 1915 fikk de fire barn i rask rekkefølge:
Ledelse av Bayreuth-festivalen
Etter Siegfried Wagners død i 1930, overtok Winifred Wagner ledelsen av Bayreuth-festivalen som enke. Hun ledet festivalen frem til slutten av andre verdenskrig.
Internet Research Task Force
Internet Research Task Force (IRTF) er en søsterorganisasjon til Internet Engineering Task Force (IETF). Dens uttalte formål er «Å fremme forskning som er av viktighet for utviklingen av fremtidens Internett, ved å opprette fokuserte, langsiktige og små forskningsgrupper som arbeider med emner relatert til Internetts protokoller, applikasjoner, arkitektur og teknologi».
Winifred Wagner
Vennskap med Adolf Hitler
I 1923 møtte Wagner Adolf Hitler, som var en stor beundrer av Richard Wagners musikk. Da Hitler ble fengslet for sin del i ølkjellerkuppet, sendte Wagner ham matpakker og en skrivemaskin som Hitlers selvbiografi Mein Kampf kan ha blitt skrevet på. På slutten av 1930-tallet tjente hun som Hitlers personlige oversetter under traktatforhandlinger med Storbritannia.
Internet Research Task Force
IRTF er sammensatt av forskningsgrupper som studerer langsiktige spørsmål som angår Internett og beslektede teknologier. Listen over de nåværende gruppene kan finnes på IRTF's nettsted.